Strategisk plan 2013 - 2017

Godkjent på hovedstyremøte 4. desember 2013

#  **Kjelsås Idrettslag**

 

 Strategisk plan 2013 – 2017

 **Visjon**

 Kjelsås Idrettslag skal gjøre

 Kjelsås / Grefsen til et enda bedre sted å bo

**Grunnleggende verdier**

### **K**lubbfølelse

**I**drettsglede

**L**agånd

**Overordnede mål:**

**I perioden 2013-2017 skal Kjelsås idrettslag særlig kjennetegnes ved:**

**Idrettslaget for alle:**

* Fleridrettslag med sterk lokal tilhørighet.
* Med et godt tilbud til barn, ungdom og voksne.
* Med et godt samarbeid med skolene og organisasjoner i nærområdet.

**Godt sportslig tilbud:**

* Godt motiverte og kvalifiserte trenere og ledere for alle aldersgrupper.
* Gode anlegg.

**Moderne drift:**

* Moderne informasjonsteknologi effektiviserer og styrker daglig drift og styring.
* Tilpasse og profesjonalisere organisasjonen og samtidig beholde frivillighet i alle ledd.

 Elementer for å nå disse overordnede målene er gitt i de følgende punktene A-E.

**A. Klubben i lokalmiljøet**

**Mål: Synliggjøre klubben i lokalmiljøet og vise hvordan vi gjør Kjelsås/Grefsen til et bedre sted å bo.**

**Tiltak:**

**Gjenkjennelig:**

* Alle drakter og annen kles kolleksjon skal ha en klar Kjelsås profil.
* Profilhåndboken følges i all skriftlig informasjon og i alt materiell som gruppene og hovedlaget benytter.

**Synlig:**

* Ha oppdaterte web-sider for både hovedlag og grupper.
* Mangfoldet i aktivitetene omtales i Kjelsåsposten i Talefoten.
* Tilstrebe regelmessig omtale i Nordre Aker Budstikke.

**Pådriver:**

* Bydel, kommune og idrettskrets skal regelmessig gjøres kjent med vår virksomhet og våre behov.
* Utvikle samarbeidet med skolene i nærområdet.
* Være foretrukket samarbeidspartner for andre frivillige organisasjoner i nærområdet.

**B. Idrettsfilosofi**

**Mål: Først og fremst sikre breddeaktivitet av god kvalitet og være åpen for elitesatsing på et sunt økonomisk grunnlag.**

**Tiltak:**

* Være åpen for nye idretter.
* Være åpen for allianser med andre klubber innenfor enkeltidretter.
* Sørge for ”fair play” på alle områder.
* Sørge for at det legges til rette for at aktive får prøve seg i flere idretter og at man kan drive flere idretter samtidig.
* Utarbeide et felles sett med rammebetingelser, som skal være førende for elitesatsing i alle grupper.

**Sportslige/strategiske planer**

* Alle grupper skal ha flerårige sportslige planer.
* Ingen aktive under 16 år som ønsker å drive med flere idretter skal oppleve at de blir presset til å velge.
* Ingen barn skal oppleve at aktiviteten er i strid med NIFs retningslinjer for barneidrett.

**Systematisk utvikling av ledere og trenere**

* Utdanning av ledere og trenere gjennom samarbeid med krets, forbund og Idrettshøgskolen.

**Sikre best mulig treningsforhold for alle grupper**

* Arbeide aktivt med frafallsproblematikken for ungdom mellom 14 og 20 år.

**C. Medlemsutvikling**

**Mål: Være et av Oslos største fleridrettslag med fortsatt vekst i medlemsmassen**

**Tiltak:**

* Opprettholde den gode rekrutteringen av barn.
* Gi attraktive tilbud som beholder medlemmene fra 14 år og oppover.
* Få flere familiemedlemmer.
* Etablere nettverk/samlingssted for ”Kjelsås venner”.
* Utvikle nettverk med bedrifter i nærområdet.
* Utvikle idrettslige tilbud tilpasset ”seniorer”.
* Arbeide for flere medlemmer over 20 år.
* Innføre medlemskap for pensjonister.
* Opprette en egen gruppe for medlemmer over 50 år uten gruppetilhørighet.

**D. Anlegg**

**Mål: Flere og bedre idrettsanlegg i nærområdet, større tilgjengelighet for idrettslagets egne aktiviteter i anleggene og godt vedlikehold av anleggene.**

**Tiltak:**

**Haller:**

* Kjelsåshallen, Engebråthallen, Stadionhallen og Grefsenhallen.
* Tilgang til gymsaler på skolene.
* Bygging av ny basistrening- og trampolinehall i forbindelse med nytt klubbhus på Grefsen Stadion
* Arbeide aktivt for å utvikle flere haller på Kjelsås/Grefsen.

**Skianlegg:**

* Løypenettet rundt Linderud kollen utbedres og sikres med kunstsnø/kunstsnøanlegg.
* Oslo skisenter (Grefsenkollen) utvides med flere og lengre bakker. I tillegg oppgraderes infrastruktur (heis, snøanlegg).
* Rulleskiløyper med sikre forhold på Myrjordet og anleggsvei fra Oset til Brekke.
* Sikre adkomst til Langsetløkka og utbedre parkeringsforholdene.

**Utendørs spilleflater:**

* Kunstgressbane på Myrerfeltet med lysanlegg.
* Sikre undervarme på Grefsen Stadion når dagens dekke skal skiftes.
* Samarbeid med andre om utvikling og bruk av anlegg.

**Klubbhus:**

* Nytt klubbhus.
* Påse at anleggene driftes og vedlikeholdes godt.

**Markatilgang:**

* Øke tilgjengeligheten til marka med flere parkeringsplasser for alle.

**E. Drift/økonomi/marked**

**Mål: Være god på administrativ drift, økonomistyring og markedsarbeid.**

**Tiltak:**

* Moderne informasjonsteknologi, gode systemer og god organisering skal effektivisere og styrke driften av laget.
* Hyppig oppdatering av regnskapet skal hjelpe laget og gruppene til god økonomistyring.
* Systematisk sponsor- og markedsarbeid.
* Være kjent med og søke på alle offentlige og private støtteordninger.
* Styrke organisasjonen innenfor den til enhver tid gjeldende økonomiske ramme.